Publication: Magyar Közlöny
Issue: MK-2011-132 (Year: 2011, Number: 132)
Era: contemporary
Section: (1) Az épített környezet alakításáról és védelmérõl szóló 1997. évi LXXVIII. törvény (a továbbiakban: Étv.) 9. § (7) bekezdése
Paragraph Index: 310

(3) A készítés alatt lévõ szabályozási tervet – külön jogszabályban meghatározottak szerint – a kormányhivatalnak véleményeztetnie kell az 5. § (4) bekezdésében említett tervtanáccsal, amely véleményét 10 napon belül közli a kormányhivatallal. Az elkészített szabályozási tervet a jóváhagyás elõtt a kormányhivatal véleményezteti a külön jogszabályban meghatározott közigazgatási, az érintett települési önkormányzati és az érdek-képviseleti szervekkel, valamint a társadalmi szervezetekkel, amelyek 10 napon belül adhatnak írásos véleményt. Az eltérõ vélemények tisztázása érdekében a kormányhivatal egyeztetõ tárgyalást tart, amelyre a véleményezési eljárás érdekeltjeit a tárgyalás elõtt legalább 8 nappal a hely és az idõpont megjelölésével hívja meg. Az egyeztetõ tárgyalásról jegyzõkönyvet kell készíteni, amelynek tartalmaznia kell valamennyi elfogadott és el nem fogadott véleményt azok indokolásaival együtt.

Source: https://magyarkozlony.hu/hivatalos-lapok/2805cccf55791fac4f39daf2fa5e16078aa1b91a/dokumentumok/2b695dfea71dd0d4c2516b88669e654d01a13646/letoltes